Запаведзь (Шаўчэнка/Купала)
Як памру я, пахавайце
На Ўкраіне мілай,
Сярод стэпу на кургане,
Дзе продкаў магіла:
Каб нязмеранае поле,
Дняпро і абрывы
Было відна, было чутна,
Як раве бурлівы!
Як пагоніць з Украіны
У сіняе мора
Кроў варожжу… Во тады я
І нівы, і горы —
Ўсё пакіну й да самога
Бога палунаю
Маліціся… А да тых пор
Бога я не знаю!
Пахавайце ды ўставайце,
Кайданы парвіце
І варожай злой крывёю
Волю акрапіце!
І мяне ў сям’і вялікай,
Ў сям’і вольнай, новай
Не забудзьце памянуці
Добрым ціхім словам.
(1845)

Тарас Шаўчэнка
Пераклады Янкі Купалы
Пераклады з украінскай мовы

de:Das Vermächtnis (Schewtschenko)
fr:Le Testament (Chevtchenko)
ru:Завещание (Шевченко/Бунин)
uk:Кобзарь (1876)/Том 2/Заповіт